钦定古今图书集成/理学汇编/学行典/第205卷 > 黄朝烈
## 钦定古今图书集成/理学汇编/学行典/第205卷 > 黄朝烈

按《潜山县志》：黄朝烈，号无竞，文节公裔母王氏抱痾
支床，药饵无效，泣祷于天曰：“烈今有三子，焕、灿、炳，皆
母遗也，足延母祀，愿以身代。”因割左股和羹以进。时
母病将革，及饲之沈痾，遂以不药愈。烈之剜痕，亦不
血而痊。长子廷焕，以隽才著。三子廷炳，列邑庠，其孝
友皆不愧父。